Doble sessió per als últims mundialistes incorporats
Alves, Mascherano i Messi han fet el seu segon entrenament de pretemporada Neymar Jr, per la seva banda, ha fet treball específic, així com Adriano, Mathieu i Xavi
10:00PM dilluns 04 d’ag.
Dani Alves, Javier Mascherano i Leo Messi han completat la seva primera sessió doble d’entrenaments. Els tres futbolistes s’han exercitat al camp 1 de la Ciutat Esportiva per segona vegada aquest dimarts, acompanyats pels preparadors físics Rafel Pol i Edu Pons, després d’haver-se incorporat a la dinàmica d’entrenaments aquest matí.
Neymar Jr, l’altra cara nova del dia, ha fet treball específic, tal com s’ha comunicat després que hagi estat sotmès a un control d’avaluació de la fractura de l’apòfisi transversa L3 esquerra aquest dimarts al matí.
Han acompanyat al jugador brasiler Adriano Correia, Jérémy Mathieu i Xavi Hernández, que també han fet treball específic i que tampoc viatjaran a Ginebra aquest dimecres per afrontar el tercer amistós de pretemporada.